Държавен вестник, бр. 63, 2023 г., стр. 52

СТР.  52	
Д Ъ Р Ж А В Е Н  В Е С Т Н И К 	
БРОЙ  63
5.4. се извършва след взето информирано 
съгласие от пациентите;
5.5. се провежда при задължително просле-
дяване на пациентката в хода на стимулацията:
5.5.1. чрез трансвагинална ехография за 
установяване на яйчниковия и ендометриал-
ния отговор:
5.5.1.1. непосредствено преди започване 
на стимулацията в зависимост от избрания 
протокол;
5.5.1.2. в хода на стимулацията от ден 5 или 
6 нататък (в зависимост от избрания протокол 
и реакцията спрямо стимулацията);
5.5.1.3. в деня преди или на прилагане на 
лекарствен продукт за тригериране на овула-
цията и възстановяване на мейозата;
5.5.2. желателно е да се изследват хормо-
налните нива на LH и/или E2 и/или P4 след 
5/6 ден от стимулацията всеки ден или през 
ден (в зависимост от избрания протокол и 
реакцията спрямо стимулацията);
5.6. данните от изследванията и прегледите, 
както и назначенията се отразяват в подхо-
дящо оформен „Протокол за контролирана 
овариална хиперстимулация“.
6. Инсеминация с обработени сперматозо-
иди от съпруга (партньора) или донор:
6.1. се провежда от лекар с квалификацията, 
определена от този стандарт;
6.2. се осъществява по индикациите, опи- 
сани в т. 3.5 от този раздел (за инсеминациите 
от съпруг/партньор), съответно т. 3.7 от този 
раздел (за инсеминациите от донор);
6.3. не се предприема при наличие на 
контраиндикациите, описани в т. 3.6 от този 
раздел (за инсеминациите от съпруг/партньор), 
съответно т. 3.8 от този раздел (за инсемина-
циите от донор);
6.4. се извършва след взето информирано 
съгласие от пациентите;
6.5. данните за извършената инсеминация 
се отразяват в „Протокол за извършена ин-
семинация“, в който освен друго изрично се 
отразява дали инсеминацията е от съпруга/
партньора или от дарител, като се записват 
и съответните УИН на лицата.
7. Получаване на яйцеклетки чрез фоли-
кулна пункция:
7.1. под ехографски контрол:
7.1.1. се извършва от лекар с квалифика-
цията, определена от този стандарт;
7.1.2. се осъществява по индикациите, опи- 
сани в т. 3.9 от този раздел;
7.1.3. не се предприема при наличие на 
контраиндикациите, описани в т. 3.10 от този 
раздел;
7.1.4. се извършва след взето информирано 
съгласие;
7.1.5. се извършва след предварителна под-
готовка на пациентката, включваща:
7.1.5.1. саниране на влагалището (промивки, 
медикаменти и др.);
7.1.5.2. подходяща премедикация (15 – 60 
min преди пункцията);
7.1.6. се извършва в амбулаторни условия 
при изпълнени изискванията на този стандарт, 
на стандарта по „Анестезиология и интензивно 
лечение“ в частта за амбулаторна анестезия 
и други нормативни изисквания;
7.1.7. се извършва след осигурен венозен 
източник със или без прилагане на локална 
или обща краткотрайна венозна анестезия;
7.1.8. се извършва при периодичен или 
постоянен контрол на виталните показатели 
на пациентката (дишане, пулс, кръвно наля-
гане, насищане на кръвта с кислород, при 
необходимост – ЕКГ);
7.1.9. се осъществява посредством непре-
къснат трансвагинален ехографски контрол с 
помощта на пункционни игли за трансваги-
нална яйчникова пункция и приспособления 
(водачи) към вагиналната сонда на ехографа, 
които следва да са стерилни, за еднократна или 
многократна употреба (според упътванията на 
производителя), да имат CE маркировка; не 
се разрешава използването на приспособени 
устройства и консумативи, предназначени за 
други цели, независимо дали имат СЕ мар-
кировка;
7.1.10. се осъществява, като пунктираните 
с иглата (от т. 7.1.9) фоликули се аспирират с 
аспирационна помпа или ръчно с помощта на 
спринцовки от обучена акушерка или сестра, 
като в последния случай следва да се държи 
сметка за приложеното негативно налягане 
върху аспиратите, което следва да не надвиша-
ва 300 mmHg, както и за вида на спринцовките, 
които следва да са гарантирано от произво-
дителя стерилни, еднократни, апирогенни и 
нетоксични; получените аспирати се предават 
в структурата по асистирана репродукция в 
подходяща опаковка (контейнер – спринцовки, 
епруветки и др.) и надлежно етикетирани;
7.1.11. приключва след аспирация на всич-
ки достъпни за пункция фоликули с разме-
ри, по-големи от 10 mm, след като лекарят, 
извършил пункцията, се увери, че липсват 
белези за външно (генитално) или вътрешно 
(абдоминално) кървене, и след консултация 
с анестезиолог-реаниматор; препоръчва се 
поне 2 – 3-часово наблюдение на пациентка-
та с периодично отчитане на оплакванията, 
общото състояние, коремния статус, артери-
алното налягане, пулса и евентуално телес-
ната температура; при данни за настъпваща 
сериозна нежелана реакция или сериозен 
инцидент следва да се предприемат спешно 
необходимите мерки за първична реанимация 
и хоспитализация на жената;
7.1.12. всички данни за протичането на 
процедурата по получаване на овоцити следва 
да бъдат надлежно регистрирани в лист за ИЗ;
7.2. под лапароскопски контрол:
7.2.1. се извършва от лекар с квалифика-
цията, определена от този стандарт;